I 1998 var Frankrike vertsland for VM i fotball. I forkant av mesterskapet gjennomførte Frankrike i samarbeid med andre europeiske land en omfattende, forebyggende operasjon mot GIA. Rundt 100 personer som angivelig var medlemmer av gruppen, ble arrestert rundt om i Europa. I Belgia fant sikkerhetsstyrkene våpen, detonatorer og falske identitetspapirer. Den 11. juni 1999 annonserte GIA en jihad på fransk territorium i et truende brev som var stilet til media.